Stephen King Krajcáros bohócának tizenegy másodperc is elég, hogy a frászt hozza rád | 24.hu
hypevadász. 2017. 07. 26. 16:08
Jön az új trailer, de addig is kaptunk egy narancssárga pompomnyi teasert, ami épp eléggé ijesztő.
Stephen King talán legparásabb regénye, az AZ hamarosan vadiúj filmes feldolgozást kap, amint a héten kiderült, mindjárt kettőt. Az új filmben Krajcáros bohócot Bill Skarsgard alakítja majd, a gyerekszereplők közül a Stranger Things Mike Wheelerjeként feltűnt Finn Wolfhard a legismertebb, mellette Jaeden Lieberher, Sophia Lillis, Javier Botet, Jack Dylan Grazer és Jeremy Ray Taylor játszik majd a filmben, mely szeptember 7-én kerül a mozikba itthon.
A Comic Conon már mutattak néhány új jelenetet és egy új trailert is, ám ezek nem kerültek elérhetővé online, a csütörtökre (nálunk alighanem péntekre, az időeltolódás miatt) ígért új trailer alighanem ez lesz. A stúdió a promóció csimborasszójaként – ami beválik, az első trailer pl. rekordot döntött – a trailert is tease-elik, mutatjuk is.
https://twitter.com/ITMovieOfficial/status/889877936387407872
Stephen King műveinek filmes és tévés rehabilitációja épp gőzerővel zajlik, A köd tévésorozat-verziója már fut, A setét torony a jövő héten érkezik, de a közeljövőben szép sorjában érkezik még pár King-feldolgozás.